Diari Oficial de la Generalitat Valenciana


Sumari del DOGV 8296, del 16-05-2018 (2018/4162)

RESOLUCIÓ de 24 d'abril de 2018, del director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar els incentius establits en l'Ordre 17/2017, d'1 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les ajudes destinades al finançament de mesures actives del mercat de treball, a través de l'execució de la contribució financera de fons europeus per a l'adaptació a la globalització, FEAG, (expedient EGF/2016/004 es/Comunitat Valenciana automotive, FEAG Bosal-29) per al període 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4162


Data del document
:   24-04-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

RESOLUCIÓ de 24 d'abril de 2018, del director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar els incentius establits en l'Ordre 17/2017, d'1 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les ajudes destinades al finançament de mesures actives del mercat de treball, a través de l'execució de la contribució financera de fons europeus per a l'adaptació a la globalització, FEAG, (expedient EGF/2016/004 es/Comunitat Valenciana automotive, FEAG Bosal-29) per al període 2017-2018. [2018/4162]  
El 21 de juny de 2016 les autoritats espanyoles van presentar una sol·licitud per a mobilitzar el Fons Europeu d'Adaptació a la Globalització (d'ara en avant, FEAG) en relació amb els acomiadaments de personal que s'havien produït en el sector econòmic classificat en la divisió 29 (fabricació de vehicles de motor, remolcs i semiremolcs) de la nomenclatura estadística d'activitats econòmiques en la Comunitat Europea (NACE) revisió 2, en la regió de nivell 2 de la nomenclatura comuna d'unitats territorials estadístiques (NUTS) de la Comunitat Valenciana (ES52).  
Per Decisió d'Execució de la Comissió de 8 de novembre de 2016 es concedeix una contribució del FEAG per a finançar el 60 % de les mesures actives del mercat de treball arran dels acomiadaments de personal de la indicada divisió 29, de la NACE, revisió 2, dels quals el 86 % es van produir en l'empresa Bosal, SAU, de la localitat de Sagunt.  
  
Respecte d'això, en l'àmbit de la Generalitat mitjançant l'Ordre 17/2017, d'1 d'agost, de la Conselleria d'Economia Sostenible, Sectors Productius, Comerç i Treball, s'aproven les bases reguladores i es convoquen les ajudes destinades al finançament de mesures actives del mercat de treball, a través de l'execució de la contribució financera de fons europeus per a l'adaptació a la globalització, FEAG, (expedient «EGF/2016/004 es/Comunitat Valenciana automotive», FEAG Bosal-29) per al període 2017-2018, entre les que es troben diverses modalitats d'incentius que donen suport a l'execució de serveis personalitzats.  
  
Existint crèdit disponible en la línia S7982000 del subprograma 322.53, Plans especials de suport a l'ocupació en sectors productius, del pressupost del Servei Valencià d'Ocupació i Formació per a 2018, procedeix donar publicitat als crèdits que en l'àmbit de la Comunitat Valenciana i per a l'anualitat 2018 han de finançar les diverses modalitats d'incentius destinats a les persones acomiadades en empreses de la Comunitat Valenciana del sector econòmic classificat en la divisió 29, fabricació de vehicles de motor, remolcs i semiremolcs de la NACE revisió 2, en el període comprés entre el 30 de juny de 2015 i el 30 de març de 2016, i que complisquen els requisits establits per a cada modalitat d'incentiu.  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Únic. Finançament  
Donar publicitat a la dotació pressupostària per a finançar els incentius destinats a les persones treballadores acomiadades en el període comprés entre el 30 de juny de 2015 i el 30 de març de 2016 en empreses de la Comunitat Valenciana del sector econòmic classificat en la divisió 29, fabricació de vehicles de motor, remolcs i semiremolcs de la NACE revisió 2, i que complisquen els requisits establits per a cada modalitat d'incentiu d'acord amb el que disposa l'Ordre 17/2017, d'1 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les ajudes destinades al finançament de mesures actives del mercat de treball, a través de l'execució de la contribució financera de fons europeus per a l'adaptació a la globalització, FEAG Bosal-29, per al període 2017-2018 (DOGV 8099, 04.08.2017). Convocatòria d'ajudes en el seu article 3, relatiu al finançament i quantia de la subvenció, estableix que la subvenció global, ajudes i incentius, està dotada amb un import màxim d'1.334.000 euros, dels quals 542.000 euros es corresponen a incentius, el termini de sol·licitud del qual és el comprés entre l'1 de juliol de 2018 i el 31 d'agost de 2018.  
  
Aquestes ajudes es finançaran amb càrrec al capítol IV del subprograma 322.53, Plans especials de suport a l'ocupació en sectors productius, codi de línia S7982000, «Actuacions de foment d'ocupació i formació per impacte greu en l'economia local», del pressupost per a 2018 del Servei Valencià d'Ocupació i Formació, per un import global màxim de 542.000 euros, finançades en un 60 % amb càrrec al Fons Europeu d'Adaptació a la Globalització (FEAG) i la resta amb càrrec a fons propis de la Generalitat.  
Contra aquest acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la seua publicació, davant del corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. I això sense perjuí que els interessats puguen exercitar qualsevol altre recurs que estimen procedent.  
  
València, 24 d'abril de 2018.- El director general del SERVEF: Enric Nomdedéu i Biosca.